Diari Oficial de la Generalitat Valenciana


Sumari del DOGV 9107, del 15-06-2021 (2021/6614)

RESOLUCIÓ de 7 de maig de 2021, de la Conselleria d'Educació, Cultura i Esport, per la qual s'inscriu en la Secció Tercera de l'Inventari general del patrimoni cultural valencià, la Col·lecció de Terrisseria Alvado-Ruiz, com a col·lecció de béns mobles de rellevància patrimonial.
----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9107

Data del DOGV
:   15-06-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/6614


Data del document
:   07-05-2021

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport

RESOLUCIÓ de 7 de maig de 2021, de la Conselleria d'Educació, Cultura i Esport, per la qual s'inscriu en la Secció Tercera de l'Inventari general del patrimoni cultural valencià, la Col·lecció de Terrisseria Alvado-Ruiz, com a col·lecció de béns mobles de rellevància patrimonial. [2021/6614]  
Vista la documentació presentada per Vicente Juan Alvado, en què sol·licitava la inclusió en la Secció Tercera de l'Inventari general del patrimoni cultural valencià de la Col·lecció de Terrisseria Alvado-Ruiz, com a col·lecció de béns mobles de rellevància patrimonial.  
Tenint en compte que l'esmentada col·lecció reuneix tots els requisits establits en l'article 51 de la Llei 4/1998, d'11 de juny, de la Generalitat Valenciana, del patrimoni cultural valencià.  
Vist l'informe favorable del Servei de Cultura i Esport de la Direcció Territorial d'Educació, Cultura i Esport d'Alacant i a proposta de la directora general de Cultura i Patrimoni, resolc:  
  
Primer  
Inscriure en la Secció Tercera de l'Inventari general del patrimoni cultural valencià de la Col·lecció de Terrisseria Alvado-Ruiz, com a col·lecció de béns mobles de rellevància patrimonial, als efectes establits en la Llei 4/1998, d'11 de juny, de la Generalitat Valenciana, del patrimoni cultural valencià (LPCV).  
  
Segon  
Publicar la present resolució en el DOGV.  
  
Tercer  
Serà aplicable a la Col·lecció de Terrisseria Alvado-Ruiz d'acord amb l'article 53 LPCV, el que es disposa en l'article 41 LPCV sobre ús i conservació dels béns mobles d'interés cultural, així com la prohibició de disgregació de col·leccions establida en l'article 44 LPCV, a més de les normes generals de protecció del patrimoni cultural, del règim general de protecció dels béns inventariats i les mesures de foment del patrimoni cultural, articles 9 a 14, 18 a 25 i 87 a 96 LPCV, pel que a béns mobles respecta.  
  
Quart  
Segons el que disposa l'article 54, l'exclusió de béns mobles de l'Inventari general es farà pel mateix procediment previst per a la seua inclusió i produirà la cancel·lació de la inscripció.  
  
Cinqué  
Aquesta resolució porta adjunt un annex amb el llistat de les principals 1.090 peces de la col·lecció, amb el nom de l'objecte i el seu número d'Inventari general del patrimoni cultural valencià per a la seua correcta identificació.  
  
Contra aquesta resolució que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant del conseller d'Educació, Cultura i Esport en el termini d'un mes comptador des de l'endemà de la publicació.  
b) El recurs contenciós administratiu, haurà de plantejar-se davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la publicació.  
En el cas que el recurrent siga una administració pública, s'actuarà d'acord amb l'article 44 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 7 de maig de 2021.- El conseller d'Educació, Cultura i Esport: Vicent Marzà i Ibáñez.